Finale Evropskog prvenstva u nogometu 1976.
Finale Evropskog prvenstva u nogometu 1976. je bila nogometna utakmica koja je odigrana 20. juna 1976. godine na stadionu Crvena zvezda u Beogradu. Čehoslovačka je u finalnoj utakmici bila uspješnija od Zapadne Njemačke nakon boljeg izvođenja jedanaesteraca. Ovo je bilo prvo finale Evropskog prvenstva koje je odlučeno izvođenjem jedanaesteraca. U regularnom dijelu utakmice rezultat je završen rezultatom 2-2 dok u produžecima nije bilo golova. Golove u finalu su postigli Ján Švehlík u 8. minuti i Karol Dobiaš u 25. minuti utakmice za Čehoslovačku te Gerd Müller u 28. minuti i Bernd Hölzenbein u 89. minuti za Zapadnu Njemačku. Utakmica je odigrana pred 30.790 gledalaca. Glavni sudija utakmice je bio Sergio Gonella.